Tekanan (biologi)

Tekanan (atau stres) baik secara fisiologi, biologi, atau psikologinya adalah tindak balas dalam sesebuah organisma terhadap benda penekan seperti keadaan persekitaran berupa ancaman, cabaran atau halangan fizikal dan psikologi. Rangsangan yang mengubah persekitaran organisma dirasai pelbagai sistem dalam badan. Pada manusia dan kebanyakan mamalia, sistem saraf autonomi dan paksi hipotalamus-pituitari-adrenal (HPA) adalah dua sistem utama yang bertindak balas terhadap tekanan sebegini.

Mekanisme-mekanisme stres ini dapat menjejaskan fungsi ingatan, ganjaran, fungsi imun, metabolisme dan tahap kerentanan diri terhadap penyakit. Hubungan dengan penyakit mental, di mana stres kronik atau teruk tetap menjadi faktor risiko biasa bagi beberapa penyakit mental.

 Etimologi 
Istilah "stres" berasal daripada perkataan bahasa Inggeris iaitu "stress". Istilah "stress" pada asalnya tidak mempunyai konotasi kontemporari sebelum tahun 1920-an. Ia adalah satu bentuk perkataan "destresse"' perkataan ini berasal daripada bahasa Inggeris Pertengahan, yang diserap melalui bahasa Perancis Lama daripada Latin iaiatu stringere (harfiah bermaksud "untuk menarik ketat"). Perkataan itu telah lama digunakan dalam bidang fizik untuk merujuk kepada pengagihan dalaman daya yang dikenakan ke atas jasad bahan, mengakibatkan deformasi. Pada tahun 1920-an dan 30-an, bidang biologi dan psikologi kadangkala menggunakan istilah ini untuk merujuk kepada tekanan mental atau kepada agen persekitaran yang berbahaya dan menyebarkan penyakit. Walter Cannon telah menggunakannya pada tahun 1926 untuk merujuk kepada faktor luaran yang mengganggu apa yang dipanggilnya homeostasis.W. B. Cannon; Physiological Regulation of Normal States: Some Tentative Postulates Concerning Biological Homeostatics; IN: A. Pettit (ed.); A Charles Richet: ses amis, ses collègues, ses élèves; p. 91; Paris; Éditions Médicales; 1926. Tetapi ".. tekanan sebagai penjelasan pengalaman hidup tidak terdapat dalam kedua-dua naratif kehidupan awam dan pakar sebelum tahun 1930-an".

Rujukan

 Pautan luar 
 Panduan Menangani Stres dari Kementerian Kesihatan Malaysia
 Coping With Stress

Kategori:Sistem endokrin
T